Гьел регула. Радалалде МахIмудица кечI гьабун батула ва ЧIанкIахъе цIализе кьола. ЧIанкIаца гьеб кечIалъул цо мухъ хвезабула. МахIмудил творчествалде абизе бегьула тIадегIанал пикрабазул, гьайбатал хивалазул поэзия бугилан. Гьев вуго киналго заманабазул гIелцояв шагIир. Гьелъие нугIлъи гьабула кинаб рахъалдехун гIумру свераниги, кигIан МахIмуд нилъедаса рикIкIалъаниги гьев нилъе къо бахъанагIан гIагарлъулев вукIиналъ. Гьесул гьавураб сонги, къоги чIезабун буго. Гьебги ккола I873 соналъул I0 май. Ракьалда гIумру бугебгIан мехалъ халкъазул рекIелъ хутIизе вуго ХъахIабросулъа МахIмудги гьесул нур бугел, свин гьечIел асаралги.